hu en en hu sk hu hu hu hu de en sk hu hu hu hu de hu hu hu de hu hu de hu hu hu hu hu hu hu hu hu it hu en hu hu hu hu de hu hu uk hu hu en sk hu en hu hu en sk hu hu fr hu
Online megtekinthető a 125 éves Műcsarnok kiállítása - Hamu és Gyémánt
műcsarnok kiállítás online budapest művészet
Holnaptól online is megtekinthető a 125 éves Műcsarnok kiállítása
Egyelőre virtuálisan bejárható összegző tárlattal várja a látogatókat az idén 125 éves Műcsarnok, a hétfőtől megtekinthető kiállítás az elmúlt 7 évben szervezett 150 kiállítását mutatja majd be.
Az elmúlt hét évben a Műcsarnok, a magyar kultúra immár 125 éve működő, kiemelt intézményében százötven kiállítást rendezett.
A 7 év - 150 kiállítás | 125 éves a Műcsarnok című tárlat az évforduló alkalmával retrospektív módon ad bepillantást az elmúlt évek kulturális programjaiba. Az eseményhez készült egy nagyszabású áttekintő kötet is, amely ünnepi album és forráskiadvány is egyszerre - olvasható a Műcsarnok közleményében.
Mint írják, a retrospektív kiállításon a falakon elhelyezett információs képanyag és adatok segítségével idézhetik fel a látogatók az elmúlt évek tárlatait. Az összegző tárlat a Műcsarnok megnyitásának jubileumát is ünnepli, de lehetőséget ad az utóbbi évek hiánypótló műtörténeti kiállításainak és a széles merítésű kortárs tárlatok eredményeinek felmérésére is.
Idén a hetedik Nemzeti Szalont nyitották meg az intézményben. Az évente megrendezett Szalon-kiállításokon egymást követi az őt művészeti ág, az építészet, a képzőművészet, a fotóművészet, az ipar- és tervezőművészet és a népművészet bemutatása. Az évek szezonokra és sorozatokra épültek, amelyekben egymást erősítő, kiegészítő kiállításokat járhattak be a látogatók, többek között Nicolas Schöffer, Sebastiao Salgado, Szervátiusz Jenő és Szervátiusz Tibor, Steve McCurry, Milorad Krstic, Böröcz Andás, Csáji Attila, Jankovics Marcell, Keleti Éva alkotásait láthatták.
A szezonok mellett kialakult Frissen néven indult az "egy terem - egy művész - egy kurátor" típusú kiállítás, idén a negyedik összeállítást rendezték meg, amelyen 10 alkotó mutatkozhatott be önálló kiállításán.
A Műcsarnok 2017 óta ad otthont a Budapest Fotófesztivál nyitókiállításainak. Emellett minden évben megrendezik a legfiatalabb művészgeneráció bemutatkozását lehetővé tevő és munkásságukat támogató Derkovits-ösztöndíj kiállítást. A fiatal alkotók és képzésük megmutatkozását szolgálta a Műcsarnok#Box-ban a művészeti felsőoktatás sorozat, benne többek között a Barabás Miklós Céh fiataljai vagy a kassai műegyetem dizájn szakos hallgatói, amelyet a gimnáziumi pedagógusok workshopjai, végül a 240 éves "Kisképző" közelmúltját bemutató tárlat zárt.
A közlemény szerint a Műcsarnok olyan kiállítási stratégia kidolgozására törekedett, melyben a művek, az alkotók és a közönség találkozhatnak egymással, az utóbbiakat orientáló sajtóval és műkritikával élő párbeszédet tarthatnak fenn.
A 7 év - 150 kiállítás | 125 éves a Műcsarnok című kiállítás kurátora Kondor-Szilágyi Mária. A tárlat a korlátozások feloldása után 2021. június 27-ig lesz látogatható. Az anyag innen érhető el hétfőtől.
műcsarnok kiállítás online budapest művészet
Related Articles From Your Site
3 kihagyhatatlan kiállítás Ausztriában ›
Kezünkben a jövő - Hamu és Gyémánt ›
A nap idézete Keleti Évától - Hamu és Gyémánt ›
Még nincs vége: több élelmiszer is drágul októbertől
Az ősz legnagyobb sztárja: mézes cékla
Szakértők szerint ezt a 4 dolgot kell betartanunk az igazi megtalálásához
6 udvariasnak tűnő, de valójában kellemetlen szokás a baráti vacsoraesteken
Kádár-kori retro:  így rendeztük be a lakásokat a '80-as években